Römisch-katholische Gmoagliada ziang erscht im 18. Jåhrhundert wieda in de Ståd. Eana is' ab 1802 dalabt, Gottesdienste abzumhalten, zerscht in am Zimma in da Ketschengasse 1, ab 1806 in da Nikolaus-Kapelln. 1860  kriang de in ebba 600 Katholiken unta da Protektion vo Prinz August vo Sachsen-Coburg-Koháry den Kirchenneibau St. Augustin ois eigene Kira. Ab 1826 is de Kirchngemeinde da Erzdiözese Bamberg zuateilt worn, 1920 dann endguitig. Nem den zwoa groaßn Kiran gibt's heit aa Gmoandn, de zu de Freikirchen ghern, drunta de Evangelisch-Freikirchliche Gmoa (Baptisten), de Adventgemeinde (Siebenten-Tags-Adventisten) und de Christengmoaschaft. Weida san a Neuapostolische Gmoa, a Altkatholische Kirchengemeinde, de Kira Jesu  Christi da Heilign da letzten Tage und de Zeign Jehovas in Coburg vatretn. Schon 1321 is de villa Judaeorum (jüdische Vorståd) erstmois vermerkt. A jüdische Gmoa mit Synagoge gibt's seit da Deportation 1941 nimma. Im Jåhr 2006 bestengan drei Gebetshäuser muslimischer Gmoandn in Coburg.